**Nr. D1851 din 06.11.2024**

NECLASIFICAT

**A N U N Ț**

Având în vedere:

* Ordonanța de urgență a Guvernului nr. 104 din 22.09.2021 privind înființarea Directoratului Național de Securitate Cibernetică, aprobată prin Legea nr. 11 din 07.01.2022;
* Legea nr. 366 din 19.12.2022 pentru modificarea Ordonanței de urgență a Guvernului nr. 104/2021 privind înființarea Directoratului Național de Securitate Cibernetică, precum și pentru completarea anexei nr. VIII la Legea-cadru nr. 153/2017 privind salarizarea personalului plătit din fonduri publice;
* Ordonanța de urgență nr. 57/2019 privind Codul Administrativ, cu modificările și completările ulterioare;
* Prevederile Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* Prevederile Legii nr. 53/2003 – Codul muncii, republicată cu modificările și completările ulterioare;
* Prevederile Hotărârii de Guvern nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;
* Ordonanța de urgență nr. 115 din 14 decembrie 2023, art. VII alin. (3) privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene;

Directoratul Național de Securitate Cibernetică (DNSC sau Directoratul) organizează la sediul său din București, strada Italiană nr. 22, Sector 2, **un** **concurs pentru** **ocuparea unui număr de 2 posturi**, pe perioadă nedeterminată, 8 ore/zi, 40 de ore/săptămână, după cum urmează:

**Direcția Generală Internă – Direcția Economică**

* **2 posturi de** **Expert evaluare și impact financiar securitate cibernetică (Contabil)** - **grad PRINCIPAL**, studii superioare, poziție de execuție - fișe de post **#970** și **#971.**

*\* Ocuparea posturilor se va realiza în ordinea descrescătoare a punctajelor finale obținute*

1. **Documentele necesare înscrierii la concurs ce se vor regăsi în dosarele depuse de candidați**
* Formular de înscriere la concurs disponibil pe site-ul web al DNSC în secțiunea [**CARIERĂ**](https://dnsc.ro/doc/cariera)
* Copia actului de identitate sau orice alt document care atestă identitatea, potrivit legii, aflate în termen de valabilitate;
* Copia certificatului de căsătorie sau a altui document prin care s-a realizat schimbarea de nume, după caz;
* Copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
* Copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului; **Modelul orientativ al adeverinței este prevăzut** în Anexa nr. 3 la HG nr. 1336/2022, cu modificările și completările ulterioare;
* Certificat de cazier judiciar, extrasul de pe cazierul judiciar sau o declarație pe propria răspundere privind antecedentele penale. Candidatul are obligația de a completa dosarul de concurs cu certificatul de cazier judiciar anterior datei de susținere a probei scrise;
* Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. **Adeverința care atestă starea de sănătate conține**, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii;
* Curriculum vitae, model comun european.

**Dosarele de concurs se transmit/depun până cel târziu în data de** **26.11.2024, ora 17:00**, astfel:

* Transmiterea în format electronic la adresa de email: **concurs-33-DE@dnsc.ro** sau
* Depunerea în format letric la secretariatul comisiei de concurs, la sediul DNSC din Str. Italiană 22, Sector 2, 020976 București, România **între orele 09:00-17:00, telefon: 0742 999 648**
* În situația în care candidații transmit dosarele de concurs prin Poșta Română, servicii de curierat rapid sau poștă electronică, candidații primesc codul unic de identificare la o adresă de e-mail comunicată de către aceștia și **au obligația de a se prezenta la secretarul comisiei de concurs cu documentele de înscriere în original**, în vederea certificării acestora pentru conformitate cu originalul în ultima zi lucrătoare, anterioară datei publicării rezultatelor verificării și selecției dosarelor depuse de candidați, menționată la pct. IV, Etapa I.
* Transmiterea documentelor prin poșta electronică se realizează în format **.pdf** cu un **volum maxim de 20 MB**, documentele fiind acceptate doar în formă lizibilă. Nerespectarea acestor prevederi conduce la respingerea candidatului.
* Prin raportare la nevoile individuale, candidatul cu dizabilități poate înainta comisiei de concurs, în termenul de depunere al dosarelor, propunerea sa privind instrumentele necesare pentru asigurarea accesibilității probelor de concurs.
1. **Condiții de participare la concurs**

**Condiții generale (conform art. 15 din Regulamentul-cadru aprobat prin HG nr. 1.336/2022, cu modificările și completările ulterioare)**

* Are cetățenia română, cetățenie a altor state membre ale Uniunii Europene sau a statelor aparținând Spațiului Economic European (SSE) sau a Confederației Elvețiene și domiciliul în România.
* Cunoaște limba română, scris și vorbit.
* Are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare.
* Are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate.
* Îndeplinește condițiile de studii și, după caz, de vechime în specialitate sau alte condiții specifice potrivit cerințelor postului scos la concurs.
* Nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.
* Nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau exercitării unei profesii.

**Condiții specifice (conform fișelor de post atașate anunțului)**

* **Condiții de studii**: studii universitare de licență absolvite cu diplomă de licență sau echivalentă în domeniul **științelor economice**.
* **Condiții de vechime:**
	+ **Pozițiile #970 și #971 - Expert evaluare și impact financiar securitate cibernetică (Contabil) - grad PRINCIPAL**
		- **Experiență dovedită de minimum trei (3) ani în muncă, acumulată în ultimii șase (6) ani** în departamente economice, financiar-contabile, trezorerie, casierie, contabilitate**, în cel puțin una (1)** din ocupațiile / funcțiile / rolurile următoare (sau echivalent):
			* + COR 121120 contabil șef
				+ COR 121121 controlor financiar
				+ COR 121124 șef birou / serviciu financiar-contabilitate
				+ COR 121127 controlor revizor financiar
				+ COR 121129 șef birou contabilitate
				+ COR 241102 expert contabil-verificator
				+ COR 241103 revizor contabil
				+ COR 241104 referent de specialitate financiar-contabilitate
				+ COR 241102 expert contabil-verificator
				+ COR 331302 contabil
				+ COR 331306 contabil bugetar
				+ COR 431202 contabil financiar bancar
* **Certificări de specialitate**: conform fișelor de post publicate.
* **Cerințele specifice prevăzute** la art. 542 alin. (1) și (2) din Ordonanța de urgență a Guvernului nr. 57/2019, cu modificările și completările ulterioare.

**Alte condiții**

* Cunoașterea limbii române ca limbă maternă sau limbă română de **minimum nivel C1** conform Common European Framework of Reference for Languages CEFR
* Cunoașterea unei a doua limbi străine la nivel operațional **constituie un avantaj suplimentar**.
* **Atribuțiile posturilor scoase** la concurs se regăsesc în fișele de post publicate.
1. **Bibliografia și tematica de concurs**

**Bibliografie și tematică generală**

* OUG 104/2021 privind înființarea Directoratului Național de Securitate Cibernetică.
	+ Se va studia actul normativ în integralitate
	+ <https://legislatie.just.ro/Public/DetaliiDocument/246652>
* Legea nr. 11/2022 pentru aprobarea Ordonanței de urgență a Guvernului nr. 104/2021 privind înființarea Directoratului Național de Securitate Cibernetică.
	+ Se va studia actul normativ în integralitate
	+ <https://legislatie.just.ro/Public/DetaliiDocument/250307>
* Legea nr. 202/2002 privind egalitatea de șanse și de tratament între femei și bărbați în domeniul muncii.

**Bibliografie și tematică specifică**

* + Legea 82/1991 a contabilității republicată
	+ Legea 500/2002 privind finanțele publice cu modificările și completările ulterioare
	+ Legea 53/2003 - Codul muncii cu modificările și completările ulterioare
	+ Legea 421/2023 - legea bugetului de stat pentru anul 2024
	+ Legea 227/2015 privind codul fiscal cu modificările și completările ulterioare
	+ Legea 153/2017 privind salarizarea personalului plătit din fonduri publice cu modificările și completările ulterioare
	+ Ordonanţă de urgenţă nr. 115 din 14 decembrie 2023, privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene
	+ HG 1/2016 pentru aprobarea Normelor metodologice de aplicare a Legii nr.227/2015 privind Codul fiscal
	+ HG 72/2014 privind stabilirea valorii de intrare a activelor fixe la instituțiile publice
	+ O.M.F.P. nr. 1792/2002 pentru aprobarea Normelor metodologice privind angajarea, lichidarea, ordonanțarea și plata cheltuielilor instituțiilor publice cu modificările și completările ulterioare
	+ O.M.F.P nr. 1917/2005 pentru aprobarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia cu modificările și completările ulterioare
	+ O.M.F.P nr. 2634/2015 privind documentele financiar-contabile
	+ O.M.F.P nr. 517/2016 pentru aprobarea de proceduri aferente unor module care fac parte din procedura de funcționare a sistemului național de raportare – FOREXEBUG, cu modificările și completările ulterioare
	+ OMF nr.699/2024 privind transmiterea situațiilor financiare trimestriale și anuale, precum și a unor raportări financiare lunare centralizate întocmite de instituțiile publice începând cu anul 2024 și pentru modificarea și completarea unor ordine ale ministrului finanțelor publice în domeniul contabilității instituțiilor publice.
* *NOTĂ: Candidații vor avea în vedere la studierea actelor normative și a documentelor din bibliografia stabilită în vederea susținerii concursului inclusiv republicările, modificările și completările acestora.*

**Proba scrisă**

* **Proba scrisă constă în rezolvarea unui test-grilă constând în 50 (cincizeci) întrebări**, susținut pe platforma online configurată, gestionată și securizată de către DNSC.

**Tematica specifică de concurs pentru proba interviu**

* Pentru proba interviu pentru poziția **Expert evaluare și impact financiar securitate cibernetică (Contabil) - grad PRINCIPAL, studii superioare, poziție de execuție - fișe de post #970 și #971,** tematica este următoarea:
	+ Norme metodologice privind organizarea contabilității instituțiilor publice, planul de conturi și instrucțiunile de aplicare;
	+ Atribuții și competențe privind angajarea, lichidarea, ordonanțarea și plata cheltuielilor instituțiilor publice;
	+ Conținutul, modul de întocmire și utilizare a registrelor și formularelor privind activitatea financiară și contabilă;
	+ Norme generale privind documentele justificative și financiar contabile;
	+ Formele de înregistrare in contabilitate;
	+ Organizarea contabilității, respectiv înregistrările contabile si documentele in baza cărora se fac acestea, privitor la:
		- Contabilitatea mijloacelor fixe;
		- Contabilitatea obiectelor de inventar;
		- Contabilitatea decontărilor cu terții;
		- Contabilitatea decontărilor cu personalul.
1. **Calendarul** **concursului**

Concursul se va desfășura după următorul calendar:

**Etapa I: Selecția dosarelor:**

* 26.11.2024, ora 17:00 – Termenul limită pentru depunerea dosarelor de concurs
* 28.11.2024, ora 17:00 - Verificarea și selecția dosarelor depuse de candidați
* 29.11.2024, ora 17:00 – Publicare rezultate selecție dosare
* 02.12.2024, ora 17:00 – Termen limită pentru depunerea contestațiilor privind selecția dosarelor
* 03.12.2024, ora 17:00 – Analiză contestații
* 03.12.2024, ora 18:00 - Publicare rezultate contestații privind selecția dosarelor

**Etapa II: Proba scrisă**

* 04.12.2024, ora 09:00 – Proba scrisă
* 04.12.2024, ora 17:00 – Publicare rezultate privind proba scrisă
* 05.12.2024, ora 17:00 – Termen limită pentru depunerea contestațiilor privind proba scrisă
* 06.12.2024, ora 17:00 – Analiză contestații
* 06.12.2024, ora 18:00 - Publicare rezultate contestații privind proba scrisă

**Etapa III: Interviul**

* 09.12.2024, ora 09:00 – Interviul
	+ *Notă: detaliile realizării interviului pentru fiecare candidat în parte depind de numărul de candidați admiși și vor fi comunicate pe site și afișate la sediul instituției*
* 09.12.2024, ora 17:00 – Publicare rezultate privind interviul
* 10.12.2024, ora 17:00 – Termen limită pentru depunerea contestațiilor privind interviul
* 11.12.2024, ora 17:00 – Analiză contestații
* 11.12.2024, ora 20:00 - Publicare rezultate contestații privind interviul
* 11.12.2024, ora 21:00 - Publicarea rezultatelor finale

**Proba scrisă și interviul se vor desfășura la sediul DNSC** din Str. Italiană 22, Sector 2, 020976 București prin prezența fizică a candidatului în fața comisiei de concurs.

Rezultatele selecției dosarelor, a probei scrise, a interviului și a eventualelor contestații la acestea se afișează pe pagina de internet a DNSC și la avizierul acestuia.

1. **Alte precizări**
* Interviul și proba scrisă se notează pe baza criteriilor de evaluare și a punctajelor maxime stabilite de comisia de concurs prin planul de interviu, respectiv planul probei scrise, cu respectarea prevederilor art. 43 alin. (4) și art. 44 alin. (1) din HG 1336/2022.
* Membrii comisiei de concurs acordă, individual, punctaje pentru fiecare dintre criteriile de evaluare stabilite. Punctajele se acordă de către fiecare membru al comisiei de concurs în parte, pentru fiecare candidat, și se notează în borderoul individual de notare.
* Pentru fiecare probă a concursului se stabilește un punctaj de maximum 100 de puncte. Sunt declarați admiși la interviu și/sau proba scrisă candidații care au obținut minimum 50 de puncte.
* Punctajul final se calculează ca medie aritmetică a punctajelor obținute la proba scrisă și interviu.
* Se consideră admis la concursul pentru ocuparea unui post vacant candidatul care a obținut cel mai mare punctaj dintre candidații care au concurat pentru același post, cu condiția ca aceștia să fi obținut punctajul minimum necesar.
* La punctaje egale are prioritate candidatul care a obținut punctajul cel mai mare la proba scrisă, iar dacă egalitatea se menține, candidații aflați în această situație vor fi invitați la un nou interviu, în urma căruia comisia de concurs va decide asupra candidatului câștigător.
* Ocuparea posturilor se va realiza în ordinea descrescătoare a punctajelor finale obținute raportat la postul pentru care s-a susținut concursul.
* Documentele redactate în limbi străine sunt însoțite de traducerea în limba română.
* Nedepunerea dosarului în termenul prevăzut sau depunerea unui dosar incomplet determină automat respingerea candidatului.
* Lipsa documentelor, neconcordanța între informațiile din dosar și documentele solicitate candidaților, depunerea acestora la alta adresă decât cea indicată în anunț sau după termenul limită precizat atrag automat respingerea dosarului candidatului.
* Relații suplimentare pot fi obținute la telefon **0742 999 648** sau pe email la **concurs-33-DE@dnsc.ro**

Dan Cîmpean, Directorul Directoratului Național de Securitate Cibernetică